**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 16.***

***MELLÉKLET: 1 db***

***TÁRGY:*** ***Szekszárd Megyei Jogú Város Önkormányzata 2024. évi belső ellenőrzési tervének véleményezése***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2023. november 27-I RENDES ÜLÉSÉRE***

|  |  |
| --- | --- |
| ***ELŐTERJESZTŐ:*** | ***dr. Biró Gyula aljegyző*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***dr. Holczer Mónika igazgatóságvezető***  ***Kovács Klaudia adminisztrátor***  ***dr. Holczer Mónika igazgatóságvezető*** |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Holczer Mónika igazgatóságvezető**

*Terjedelem: 1 + 3 oldal*

**Tisztelt Képviselő-testület!**

Az államháztartásról szóló 2011. évi CXCV. törvény (Áht.) 61.§ (1)bekezdése szerint az államháztartási kontrollok célja az államháztartás pénzeszközeivel és a nemzeti vagyonnal történő szabályszerű, gazdaságos, hatékony és eredményes gazdálkodás, a beszámolási és adatszolgáltatási kötelezettségek szabályszerű teljesítésének biztosítása.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119. § (3) bekezdése alapján a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet (a továbbiakban Bkr.) 3. §-a alapján a költségvetési szerv vezetője felelős a belső kontrollrendszer keretében - a szervezet minden szintjén érvényesülő - megfelelő

a) kontrollkörnyezet,

b) integrált kockázatkezelési rendszer,

c) kontrolltevékenységek,

d) információs és kommunikációs rendszer, és

e) nyomon követési rendszer (monitoring) kialakításáért, működtetéséért és fejlesztéséért.

A belső ellenőrzés a belső kontroll részét képező nyomon követési (monitoring) rendszer része, a szervezetirányítás fontos pillére, amely működése során független és objektív visszajelzést nyújt a szervezetirányítás számára a vezetők felelősségi körébe tartozó belső kontrollok és a kockázatkezelés működésének megfelelőségéről. A belső ellenőrzés ekként a szervezet szabályszerű, hatékony és eredményes működését segíti elő.

A belső ellenőrzési feladatokat Szekszárd Megyei Jogú Város Polgármesteri Hivatalánál belső ellenőr látja el.

A Bkr. 29.§ alapján a belső ellenőrzési vezető összeállítja a stratégiai ellenőrzési tervet és tárgyévet követő évre vonatkozó éves ellenőrzési tervet, az ellenőrzési munka megtervezéséhez, melyet a költségvetési szerv vezetője hagy jóvá. Az éves belső ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia. Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.

A tervezés folyamatában a belső ellenőr írásban megkereste a hivatal szervezeti egységeinek vezetőit, valamint az önkormányzat, az önkormányzat társulásainak fenntartásában lévő intézmények vezetőit azzal, hogy az általuk vezetett szervezet, szervezeti egység egyes területeit tekintsék át, és az észlelt bizonytalanságok, pontatlanságok, szabályozásbeli hiányosságok alapján tegyenek javaslatokat a 2024. évi belső ellenőrzési tervhez.

A belső ellenőr a 2024. évi belső ellenőrzési tervet a megfogalmazott javaslatok, vezetői elvárások, a belső ellenőrzés által gyengének ítélt területek. Az ellenőrzési terv összeállításánál a magas kockázatúnak minősített területek kaptak prioritást a Bkr. 31.§ (3) bekezdéssel összhangban. Az ellenőrzési tervet a jegyzőnek a Bkr. szerinti határidőben megküldte.

Kérem a Tisztelt Szekszárdi Roma Nemzetiségi Önkormányzat képviselőit az előterjesztés megtárgyalására és a határozati javaslat elfogadására.

**Szekszárd, 2023. november 20.**

**dr. Biró Gyula**

**aljegyző**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2023. (XI.27.) határozata**

**Szekszárd Megyei Jogú Város Önkormányzata 2024. évi belső ellenőrzési tervének véleményezése**

A Szekszárdi Roma Nemzetiségi Önkormányzat Képviselő-testülete

1. a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 32.§ (4) bekezdés alapján a határozat mellékletét képező 2024. évi belső ellenőrzési tervet jóváhagyja, azzal egyetért;

**Határidő: 2023. november 27.**

**Felelős: ifj. Kovács György elnök**

1. a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 29-30.§ alapján elkészített ellenőrzési terv tartalmát tudomásul veszi.

**Határidő: 2023. november 27.**

**Felelős: ifj. Kovács György elnök**